Blaze7451/Wiki-th-20250601 huggingface dataset:
ยกยาการ์ตา

ยกยาการ์ตา หรือ ยอกยาการ์ตา (Yogyakarta; ꦛꦔꦪꦺꦴꦒꦾꦏꦂꦠ) เป็นเมืองหลักของเขตพิเศษยกยาการ์ตา เกาะชวา ประเทศอินโดนีเซีย ที่นี่ถือว่าเป็นศูนย์กลางของวัฒนธรรมชวาโบราณทั้งในด้านดนตรี นาฏศิลป์ และงานฝีมือ ยกยาการ์ตาเคยเป็นเมืองหลวงในช่วงที่อินโดนีเซียเรียกร้องเอกราชจากดัชต์ในปีช่วง ค.ศ.1945 - 1949 
เมืองยกยาการ์ตาแต่เดิมมีชื่อว่า "อโยธยา" (Ayodhya) ซึ่งตั้งตามเมืองในวรรณคดีเรื่องรามายณะ ภายหลังได้เปลี่ยนชื่อเป็นยกยาการ์ตา โดยคำว่า ยกยา (Yogya) แปลว่า "เหมาะสม" ส่วนคำว่า การ์ตา (Karta) แปลว่า "รุ่งเรือง"

**ประวัติศาสตร์**

**สาธารณรัฐอินโดนีเซีย (ค.ศ.1945 - ปัจจุบัน)**
พระราชวังสุลต่านยอกยาการ์ตา
ในปี 1942 จักรวรรดิญี่ปุ่นบุกเกาะชวาและปกครองจนกระทั่งญี่ปุ่นพ่ายแพ้สงครามในปี 1945 ซูการ์โนประกาศเอกราชประเทศอินโดนีเซียในเดือนสิงหาคมปีเดียวกัน สุลต่านฮาเมิงกูบูโบโนที่ 6 ส่งจดหมายถึงประธานาธิบดีซูการ์โนทันที พระองค์ทรงสนับสนุนการเกิดของสาธารณรัฐอินโดนีเซียและยอมรับว่ารัฐสุลต่านยกยาการ์ตาคือส่วนหนึ่งของประเทศอินโดนีเซีย โดยเจ้าผู้ครองเมืองซูราการ์ตาก็ทำเช่นเดียวกัน และราชอาณาจักรชวาทั้งสองรัฐได้ถูกตั้งให้เป็นเขตปกครองพิเศษในอินโดนีเซีย อย่างไรก็ตามเนื่องจากสมาชิกฝ่ายที่ต่อต้านกษัตริย์ในซูราการ์ตาก่อการจลาจล ทำให้เจ้าผู้ครองนครซูราการ์ตาหมดอำนาจในปี 1946 และถูกผนวกรวมกับจังหวัดชวากลาง
การสนับสนุนของเมืองยกยาการ์ตามีความสำคัญในการรวมชาติ ในระหว่างสงครามเรียกร้องเอกราชอินโดนีเซียในปี ค.ศ. 1945-1949 เมืองยกยาการ์ตาได้รับการตั้งให้เป็นเมืองหลวงในระหว่างปี 1945 ถึง 1948 ก่อนจะย้ายเมืองหลวงไปที่จาการ์ตา 

**ภูมิอากาศ**
ลักษณะภูมิอากาศของยกยาการ์ตาเป็นแบบมรสุมเขตร้อน โดยช่วงฤดูฝนจะเริ่มตั้งแต่เดือนตุลาคมจนถึงเดือนมิถุนายน ช่วงฤดูแล้วจะเริ่มตั้งแต่เดือนกรกฎาคมจนถึงเดือนกันยายน

**อ้างอิง**

หมวดหมู่:นครในประเทศอินโดนีเซีย
ศรีสุลต่านฮาเมิงกูบูโวโนที่ 10

สมเด็จพระราชาธิบดีศรีสุลต่านฮาเมงกูบูโวโนที่ 10 (Sri sultan Hamengkubuwono X) ทรงเป็นสุลต่านพระองค์ที่ 10 แห่งยอกยาการ์ตา และผู้ว่าราชการจังหวัดคนที่ 3 ของเมืองยกยาการ์ตา ประเทศอินโดนีเซีย พระราชสมภพเมื่อ 2 เมษายน พ.ศ. 2489 เป็นพระราชโอรสในสุลต่านฮาเมงกูบูโวโนที่ 9กับ เสด็จขึ้นครองราชย์เมื่อ 7 มีนาคม พ.ศ. 2532 ต่อจากพระราชบิดา ทรงสำเร็จการศึกษาจากคณะนิติศาสตร์ มหาวิทยาลัยกัจจา มาดา ทรงอภิเษกสมรสกับกุสตี กันเจง ราตู มีพระธิดา 5 พระองค์
ปัจจุบันประทับที่พระราชวังเมืองยกยาการ์ตา
หมวดหมู่:สุลต่านยกยาการ์ตา
หมวดหมู่:บุคคลจากยกยาการ์ตา
ฮ
ฮ
กีฬากรีฑาในกีฬาเยาวชนแห่งชาติ ครั้งที่ 29

กีฬากรีฑาในกีฬาเยาวชนแห่งชาติ ครั้งที่ 29 เริ่มการแข่งขันวันที่ 20 มีนาคม พ.ศ. 2556 - 23 มีนาคม พ.ศ. 2556 ณ สนามกีฬาสถาบันการพลศึกษา วิทยาเขตมหาสารคาม

**สรุปผลการแข่งขัน**
 green แสดงถึงนักกีฬาที่ทำลายสถิติกีฬาเยาชนแห่งชาติ

**ประเภทชาย**

**ประเภทหญิง**

**ตารางการแข่งขัน**

**ประเภทชาย**

**ประเภทหญิง**

**อ้างอิง**
หมวดหมู่:กีฬาเยาวชนแห่งชาติ ครั้งที่ 29
พระเจ้าโอมูซิงกา ชาร์ล เวสลีย์ มุมเบเร

พระเจ้าโอมูซิงกา ชาร์ล เวสลีย์ มุมเบเร เป็นพระมหากษัตริย์แห่งอาณาจักรรเวนซูรูรู ซึ่งเป็นอาณาจักรหนึ่งในเจ็ดอาณาจักรของประเทศยูกันดา พระบรมราชสมภพเมื่อปี พ.ศ. 2496 เป็นพระราชโอรสของพระเจ้าอิซายา มูคิราเนีย คิบันซางกา พระองค์ทรงครองราชย์สองครั้ง เสด็จขึ้นครองราชย์แรกเมื่อพ.ศ. 2509 - พ.ศ. 2525 ครั้งที่สองเมื่อ 19 ตุลาคม พ.ศ. 2552 - ปัจจุบัน ในอดีตพระองค์และพระราชบิดาเคยนำกองทัพอาณาจักรเข้ารบกับกองทัพอาณาจักรโตโร เมื่อพระราชบิดาของพระองค์เสด็จสวรรคตพระองค์จึงขึ้นครองราชย์แทน เมื่อพระองค์ขึ้นครองราชย์พระองค์ก็ทรงประกาศวางอาวุธ ยุติการทำสงคราม และเดินทางไปยังประเทศสหรัฐอเมริกา เพื่อไปศึกษาต่อ หลังจากนั้นพระองค์ก็ทรงเป็นผู้ช่วยพยาบาล ก่อนที่จะกลับมาครองราชย์ครั้งที่สอง

**อ้างอิง**
 รายพระนามพระมหากษัตริย์ทั่วโลกเรียงตามวันเสด็จขึ้นครองราชย์- http://www.thairath.co.th/content/oversea/41122/ฮือฮาอดีตผู้ช่วยพยาบาลมะกันเป็นกษัตริย์ยูกันดา/
หมวดหมู่:พระมหากษัตริย์รเวนซูรูรู
อ
แดวู เอสเปอโร

แดวู เอสเปอโร (Daewoo Espero) เป็นรถยนต์นั่งขนาดกลาง (Mid-Size Car) ผลิตโดย แดวู เริ่มผลิตในปี พ.ศ. 2533 และเลิกผลิตในปี พ.ศ. 2540 โดยเป็นรถยนต์นั่งขนาดกลางรุ่นแรกของแดวู มอเตอร์ส ออกแบบโดย Gruppo Bertone ใช้แพลตฟอร์มของ GM ตระกูล GM J platform มีตัวถัง 1 แบบคือซีดาน 4 ประตู ใช้เครื่องยนต์ 1.5 ,1.8 และ 2.0 ลิตร ระบบเกียร์เป็นเกียร์ธรรมดา 5 สปีดและเกียร์อัตโนมัติ 4 สปีด ระยะฐานล้อ 2,620 มม. ความยาว 4,615 มม. ความกว้าง 1,718 มม. ความสูง 1,388 มม. น้ำหนัก 1,108 กก. มีฐานการประกอบอยู่ที่ประเทศเกาหลีใต้ ,อิหร่าน ,โปแลนด์และโรมาเนีย
ในประเทศที่พูดภาษาสเปนยกเว้นชิลี แดวู เอสเปอโรจะถูกเปลี่ยนชื่อไปเป็น แดวู อราโนส เนื่องจากคำว่า Espero แปลว่า ฉันรอ ซึ่งเป็นความหมายที่ไม่ดี หากใช้ชื่อนี้ก็อาจจะทำให้ยอดขายตกต่ำได้
ในประเทศไทย แดวู เอสเปอโร เปิดตัวเมื่อปี พ.ศ. 2537 เป็นรถนำเข้าทั้งคัน พร้อมกับการเปิดตัวและสื่อสารแบรนด์ Daewoo ในประเทศไทย โดยบริษัท ไทยแดวูมอเตอร์เซลส์ จำกัด (เดิมคือบริษัท เรโนลต์ (ประเทศไทย) จำกัด ผู้ผลิต นำเข้าและจัดจำหน่ายรถยนต์เรโนลต์ในประเทศไทยที่ได้ถอนการลงทุนในประเทศไทยเมื่อปี พ.ศ. 2538) เมื่อปี พ.ศ. 2537 โดยนำมาเปิดตัวพร้อมกับรถยนต์ขนาดเล็กรุ่น Fantasy  เอสเปอโรเปิดตัวเพื่อแข่งกับรถขนาดกลางจากเกาหลีใต้อีกรุ่นหนึ่ง คือ Hyundai Sonata ในยุคที่รถเกาหลีเริ่มได้รับความนิยมในประเทศไทย ก่อนจะค่อยๆ เลิกนำเข้าและจำหน่ายไปในปี พ.ศ. 2542 เป็นปีเดียวกับที่แดวูตัดสินใจถอนการลงทุนจากประเทศไทยโดยสิ้นเชิง
อเอสเปอโร
หมวดหมู่:ยานพาหนะตำรวจ
ฌูอัน อันริก บิบัส ซิซิลิอา

ฌูอัน อันริก บิบัส ซิซิลิอา (Joan Enric Vives Sicília) เป็นอดีตบิชอปแห่งอูร์เฌ็ลย์และอดีตเจ้าผู้ร่วมครองอันดอร์รา

**พระประวัติ**
ฌูอัน อันริก บิบัส ซิซิลิอา ประสูติเมื่อปี พ.ศ. 2492 ในเมืองบาร์เซโลนา ประเทศสเปน เป็นบุตรชายคนที่ 3 ของฟรันแซ็สก์ บิบัส อี ป็อนส์ กับกูร์แนลิอา ซิซิลิอา อิบัญเญซ ซึ่งเป็นเจ้าของร้านค้าปลีกขนาดเล็ก พระองค์เข้าศึกษาที่เซมินารีในปี พ.ศ. 2508 และศึกษามนุษยศาสตร์ ปรัชญา และเทววิทยา ในปี พ.ศ. 2517 ฌูอันทรงผนวชเป็นบาทหลวงที่บ้านเกิดของพระองค์ ทรงได้รับแต่งตั้งเป็นมุขนายกผู้ช่วยแห่งบาร์เซโลนาในปี พ.ศ. 2536 และได้รับแต่งตั้งจากสมเด็จพระสันตะปาปายอห์น ปอลที่ 2 ให้เป็นมุขนายกรองแห่งอูร์เฌ็ลย์ในปี พ.ศ. 2544 เมื่อฌูอัน มาร์ตี อี อะลานิส มุขนายกแห่งอูร์เฌ็ลย์องค์ก่อนเกษียณอายุในปี พ.ศ. 2546 ฌูอันจึงทรงดำรงตำแหน่งมุขนายกแห่งอูร์เฌ็ลย์เมื่อวันที่ 12 พฤษภาคม พ.ศ. 2546 จึงได้เป็นพระประมุขผู้ร่วมครองอันดอร์ราอีกตำแหน่ง วันที่ 10 กรกฎาคม พ.ศ. 2546 พระองค์ได้สาบานตนเข้ารับตำแหน่งเจ้าผู้ร่วมครองอันดอร์ราที่กาซาดาลาบัลย์ในกรุงอันดอร์ราลาเวลลา ต่อมาวันที่ 10 มีนาคม พ.ศ. 2553 สมเด็จพระสันตะปาปาเบเนดิกต์ที่ 16 ทรงเลื่อนสมณศักดิ์ฌูอัน อันริก บิบัส ซิซิลิอา เป็นอัครมุขนายก (อาร์ชบิชอป) เป็นการเฉพาะ

**พระเกียรติยศ**
 โปรตุเกส: เครื่องเสนาอิสริยาภรณ์แห่งพระคริสต์ ชั้นประถมาภรณ์ (พ.ศ. 2553)
หมวดหมู่:บิชอปแห่งอูร์เฌ็ลย์
หมวดหมู่:เจ้าชายอันดอร์รา
หมวดหมู่:พระมหากษัตริย์ที่ทรงครองราชย์ในปัจจุบัน
หมวดหมู่:บุคคลจากบาร์เซโลนา
พระเจ้าคาบาคาโรนัลด์ มูเวนดา มูเตบิที่ 2

พระเจ้าคาบาคาโรนัลด์ มูเวนดา มูเตบิที่ 2 เป็นพระมหากษัตริย์แห่งอาณาจักรบูกันดา ซึ่งเป็นอาณาจักรหนึ่งในเจ็ดอาณาจักรของประเทศยูกันดา พระองค์เป็นพระมหากษัตริย์ตามพระราชประเพณีการสืบทอดตำแหน่งผู้ปกครองอาณาจักรของยูกันดา พระบรมราชสมภพเมื่อ 13 เมษายน พ.ศ. 2498 เป็นพระราชโอรสของสมเด็จพระเจ้าวาลูเก็มเบ มูเตบิ ลูวันกูลา มูเตซาที่ 2กับสมเด็จพระราชินีนามาโซเล ซาราห์ นาลูเล พระองค์ขึ้นครองราชย์เมื่อ 24 กรกฎาคม พ.ศ. 2536
พระเจ้าคาบาคาโรนัลด์ มูเวนดา มูเตบิที่ 2 ทรงราชาภิเษกสมรสกับสมเด็จพระราชินีซิลเวีย นักจินดา มีพระราชโอรส-ธิดาด้วยกัน 5 พระองค์

**ดูเพิ่ม**
 รายพระนามพระมหากษัตริย์ทั่วโลกเรียงตามวันเสด็จขึ้นครองราชย์
หมวดหมู่:พระมหากษัตริย์บูกันดา
ค
ประเสริฐ พงษ์สุวรรณศิริ

ประเสริฐ พงษ์สุวรรณศิริ (เกิด
29 กรกฎาคม พ.ศ. 2499) เป็นอดีตสมาชิกสภาผู้แทนราษฎรจังหวัดยะลา เขต 1 สังกัดพรรคประชาธิปัตย์ 6 สมัย

**ประวัติ**
ประเสริฐ พงษ์สุวรรณศิริ เกิดเมื่อ 29 กรกฎาคม พ.ศ. 2499 ที่ตำบลสะเตง อำเภอเมืองยะลา จังหวัดยะลา เป็นบุตรของนายพงษ์ไทย กับนางบริบูรณ์ พงษ์สุวรรณศิริ มีพี่น้อง 7 คน โดยประเสริฐ เป็นบุตรคนที่ 5   จบการศึกษาชั้นมัธยมศึกษา ที่โรงเรียนคณะราษฎรบำรุง จังหวัดยะลา และ ระดับปริญญาตรี ศิลปศาสตรบัณฑิต สาขารัฐศาสตร์ มหาวิทยาลัยรามคำแหง

**งานการเมือง**
ประเสริฐ พงษ์สุวรรณศิริ เป็นสมาชิกสภาผู้แทนราษฎรจังหวัดยะลา ตั้งแต่ พ.ศ. 2538 ในนามพรรคประชาธิปัตย์  ซึ่งสามารถฝ่ากระแสของพรรคความหวังใหม่ในเวลานั้นได้ และได้รับเลือกตั้งติดต่อกัน จนถึง พ.ศ. 2554 รวม 6 สมัย

**สมาชิกสภาผู้แทนราษฎร**
ประเสริฐ พงษ์สุวรรณศิริ ได้รับการเลือกตั้งเป็นสมาชิกสภาผู้แทนราษฎรทั้งหมด 6 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดยะลา สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดยะลา สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดยะลา สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดยะลา สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดยะลา สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดยะลา สังกัดพรรคประชาธิปัตย์

**เครื่องราชอิสริยาภรณ์**

**อ้างอิง**
หมวดหมู่:บุคคลจากอำเภอเมืองยะลา
หมวดหมู่:ชาวไทยเชื้อสายจีน
หมวดหมู่:นักการเมืองจากจังหวัดยะลา
หมวดหมู่:สมาชิกสภาผู้แทนราษฎรจังหวัดยะลา
หมวดหมู่:นักการเมืองพรรคประชาธิปัตย์
หมวดหมู่:บุคคลจากโรงเรียนคณะราษฎรบำรุง จังหวัดยะลา
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
พระเจ้าโอมูกาเบอึนตาเรที่ 6

พระเจ้าโอมูกาเบอึนตาเรที่ 6 เป็นพระมหากษัตริย์แห่งอาณาจักรอันโกเล ประเทศยูกันดา พระองค์เป็นพระมหากษัตริย์ตามประเพณีการสืบตำแหน่งผู้ปกครองอาณาจักรของยูกันดา
พระบรมราชสมภพเมื่อวันที่ 10 มกราคม พ.ศ. 2483 เสด็จขึ้นครองราชย์เมื่อวันที่ 20 พฤศจิกายน พ.ศ. 2536
พระเจ้าโอมูกาเบอึนตาเรที่ 6 ทรงราชาภิเษกสมรสกับสมเด็จพระราชินีเดนนิส คเวซิ
หมวดหมู่:บุคคลที่เกิดในปี พ.ศ. 2483
หมวดหมู่:บุคคลที่เสียชีวิตในปี พ.ศ. 2554
หมวดหมู่:พระมหากษัตริย์อันโกเล
อ
อาสนวิหารเบอซ็องซง

อาสนวิหารเบอซ็องซง (Cathédrale de Besançon) เรียกชื่อเต็มว่า อาสนวิหารนักบุญยอห์นแห่งเบอซ็องซง (Cathédrale Saint-Jean de Besançon) เป็นทั้งอาสนวิหารและบาซิลิกาในนิกายโรมันคาทอลิก รวมทั้งเป็นอาสนวิหารสำคัญประจำราชวงศ์การอแล็งเฌียงและภูมิภาคฟร็องช์-กงเต เป็นที่ตั้งของอัครมุขนายกประจำอัครมุขมณฑลเบอซ็องซง ตั้งอยู่ที่เมืองเบอซ็องซง จังหวัดดู แคว้นบูร์กอญ-ฟร็องช์-กงเต ประเทศฝรั่งเศส สร้างขึ้นเพื่ออุทิศแด่นักบุญยอห์นผู้นิพนธ์พระวรสาร 
อาสนวิหารแห่งนี้ประกอบด้วยสามสถาปัตยกรรมหลัก ๆ กล่าวคือโรมาเนสก์, กอธิก และบาโรก ซึ่งสร้างในครั้งแรกราวคริสต์ศตวรรษที่ 3 และต่อมาได้รับการบูรณะต่อเติมเรื่อยมา โดยเฉพาะครั้งใหญ่ ๆ ในคริสต์ศตวรรษที่ 9 และ 11 สิ่งที่มีความโดดเด่นและไม่เหมือนที่อื่นของอาสนวิหารแห่งนี้ก็คือ บริเวณร้องเพลงสวดมีถึง 2 ด้านตั้งอยู่ตรงข้ามกัน งานภาพเขียนกว่า 30 ชิ้นซึ่งได้รับการขึ้นทะเบียนในฐานะอนุสรณ์สถานทางประวัติศาสตร์ นาฬิกาดาราศาสตร์ซึ่งได้จัดว่าเป็นงานชิ้นเอกของนาฬิกาประเภทนี้ และแท่นบูชาแบบวงกลมทำจากหินอ่อนสีขาวบริสุทธิ์ เรียกกันว่า กุหลาบแห่งนักบุญยอห์น (la rose de Saint-Jean) งานสมัยคริสต์ศตวรรษที่ 11 
ฐานะทางการปกครองทางมุขมณฑลของอาสนวิหารแห่งนี้ถูกตั้งคำถามบ่อยครั้ง อันเนื่องมาจากความสำคัญของโบสถ์อีกแห่งหนึ่ง (โบสถ์นักบุญเปโตรแห่งเบอซ็องซง) ซึ่งมีความเก่าแก่ไม่แพ้กัน รวมทั้งการสนับสนุนนักบวชของแต่ละฝ่าย ซึ่งฐานะอาสนวิหารแห่งมุขมณฑลแห่งนี้ก็ถูกสลับไปมาอยู่เป็นครั้งคราว แต่ในที่สุดสมเด็จพระสันตะปาปาคาลิกซ์ตุสที่ 2 ก็ได้ประกาศตัดสินอย่างเป็นทางการให้อาสนวิหารแห่งนี้เป็นศูนย์กลางการปกครองของมุขมณฑล และยังถือว่าอยู่ในฐานะ maison-mère อีกด้วย 
อาสนวิหารแห่งนี้ยังเป็นที่ฝังศพของบุคคลสำคัญต่าง ๆ ในอดีต อาทิ เคานต์แห่งบูร์กอญและอัครมุขนายกในอดีต  
อาสนวิหารแห่งนี้ได้ขึ้นทะเบียนเป็นอนุสรณ์สถานทางประวัติศาสตร์เมื่อปี ค.ศ. 1875 

**อ้างอิง**
หมวดหมู่:สิ่งก่อสร้างในจังหวัดดู
เบอซ็องซง
หมวดหมู่:คริสต์ศาสนสถานแบบโรมาเนสก์
หมวดหมู่:คริสต์ศาสนสถานแบบกอทิก
หมวดหมู่:คริสต์ศาสนสถานแบบบาโรก
หมวดหมู่:สิ่งก่อสร้างในคริสต์ศตวรรษที่ 12
หมวดหมู่:สิ่งก่อสร้างในคริสต์ศตวรรษที่ 18
หมวดหมู่:อนุสรณ์สถานทางประวัติศาสตร์แห่งฝรั่งเศส
พระเจ้าโอกูมากาโซโลมอน กาฟาบูซา อิกูรูที่ 1

พระเจ้าโอกูมากาโซโลมอน กาฟาบูซา อิกูรูที่ 1 เป็นพระมหากษัตริย์พระองค์ที่ 27 แห่งอาณาจักรบุนโยโร-กิตารา ประเทศยูกันดา พระองค์เป็นพระมหากษัตริย์ตามประเพณีการสืบตำแหน่งผู้ปกครองอาณาจักรของยูกันดา ประสูติเมื่อวันที่ 18 มิถุนายน พ.ศ. 2491 เป็นพระราชโอรสของพระเจ้าติโต กาฟาบูซา วินยีที่ 4กับพระราชินีเกตรูเด คอมเวรู กาฟาบูซา อาทีนยี เสด็จขึ้นครองราชย์เมื่อวันที่ 11 มิถุนายน พ.ศ. 2537
พระเจ้าโอกูมากาโซโลมอน กาฟาบูซา อิกูรูที่ 1 ทรงอภิเษกสมรสกับพระราชินีโอมูโก มาร์กาเร็ท คารูนกา
หมวดหมู่:พระมหากษัตริย์บุนโยโร
อ
สมเด็จพระราชาธิบดีฮะมัด บิน อีซา อัลเคาะลีฟะฮ์

สมเด็จพระราชาธิบดีฮะมัด บิน อีซา อัลเคาะลีฟะฮ์ (حمد بن عيسى بن سلمان آل خليفة, Ḥamad bin ʿĪsā bin Salmān ʾĀl Ḫalīfah) เป็นพระมหากษัตริย์พระองค์แรกแห่งราชอาณาจักรบาห์เรน จากการสถาปนารัฐบาห์เรนเป็นราชอาณาจักรบาห์เรนในปี พ.ศ. 2545 พระบรมราชสมภพเมื่อวันที่ 28 มกราคม พ.ศ. 2493 เป็นพระราชโอรสของเชคอีซา บิน ซัลมัด อัลเคาะลีฟะฮ์ เจ้าผู้ครองรัฐบาห์เรน กับฮะเศาะฮ์ บินต์ ซัลมาน อัลเคาะลีฟะฮ์ เสด็จขึ้นครองราชย์เมื่อวันที่ 6 มีนาคม พ.ศ. 2542
สมเด็จพระราชาธิบดีฮะมัด บิน อีซา อัลเคาะลีฟะฮ์ ทรงราชาภิเษกสมรสกับสมเด็จพระราชินีซาบิกา บิน อิบบราฮิม อัลเคาะลีฟะฮ์ มีพระราชโอรสและพระราชธิดาด้วยกัน 12 พระองค์

**อ้างอิง**

**แหล่งข้อมูลอื่น**
  The New Amir of Bahrain: Marching Sideways, Abdulhadi Khalaf, Civil Society, Volume 9, Issue 100, April 2000- archive-date=27 September 2007 (227 KB), Abdulhadi Khalaf, Fourth Mediterranean Social and Political Research Meeting, European University Institute, March 2003-  Generational change and elite-driven reforms in the Kingdom of Bahrain. (Sir William Luce Fellowship Paper No. 7) Dr. Steven Wright (2006) Institute for Middle East and Islamic Studies, University of Durham-  Bahrain: The Royals rule, Le Monde Diplomatique, March 2005-   An Arab exception: Reform in Bahrain The Economist, 29 July 2004 (requires subscription)
หมวดหมู่:บุคคลที่เกิดในปี พ.ศ. 2493
หมวดหมู่:บุคคลที่ยังมีชีวิตอยู่
หมวดหมู่:พระมหากษัตริย์บาห์เรน
ฮ
หมวดหมู่:มกุฎราชกุมารแห่งบาห์เรน
สมเด็จพระราชาธิบดีอัสซานเตเฮเนโอตุมเฟา นานา โอเซอิ ตูตูที่ 2

สมเด็จพระราชาธิบดีอัสซานเตเฮเนโอตุมเฟา นานา โอเซอิ ตูตูที่ 2 เป็นพระมหากษัตริย์แห่งอาณาจักรอัสฮันติ ประเทศกานา ตามประเพณีการสืบทอดตำแหน่งผู้ปกครองอาณาจักร พระบรมราชสมภพเมื่อวันที่ 6 พฤษภาคม พ.ศ. 2493 เป็นพระราชโอรสของสมเด็จพระราชาธิบดีนานา ควาเม โบอาเกียกับสมเด็จพระราชินีอาซันเตเฮมา อัมเพมที่ 2 เสด็จขึ้นครองราชย์เมื่อวันที่ 26 เมษายน พ.ศ. 2542
สมเด็จพระราชาธิบดีอัสซานเตเฮเนโอตุมเฟา นานา โอเซอิ ตูตูที่ 2 ทรงราชาภิเษกสมรสกับสมเด็จพระราชินีจูเลีย โอเซอิ ตูตู มีพระราชโอรส-ธิดาด้วยกัน 6 พระองค์
อ
อ
เจ้าชายปากู อาลัมที่ 9

เจ้าชายปากู อาลัมที่ 9 (Paku Alam IX; 7 พฤษภาคม พ.ศ. 2481 - 21 พฤศจิกายน พ.ศ. 2558) มีพระนามแต่แรกประสูติว่า อัมบาร์กูซูโม (Ambarkusumo) เป็นเจ้าชายแห่งราชรัฐปากูอาลามัน ประเทศอินโดนีเซีย ตามประเพณีการสืบทอดตำแหน่งผู้ปกครองราชรัฐ เป็นพระราชโอรสของเจ้าชายปากู อาลัมที่ 8 เสด็จขึ้นครองราชย์เมื่อวันที่ 26 พฤษภาคม พ.ศ. 2542 พระองค์สืบเชื้อสายมาจากเจ้าชายปากู อาลัมที่ 1 ผู้ปกครองราชรัฐปากูอาลามันพระองค์แรก
เจ้าชายปากู อาลัมที่ 9  เสกสมรสกับกูซูมารินี มีพระโอรส-ธิดา 3 พระองค์ 

**อ้างอิง**
หมวดหมู่:บุคคลจากยกยาการ์ตา
หมวดหมู่:ยกยาการ์ตา
หมวดหมู่:เจ้าชายปากูอาลามัน
หมวดหมู่:ชาวชวา
สุลต่านชาราฟุดดิน อิดริซ ชะฮ์

สุลต่านชาราฟุดดิน อิดริซ ชะฮ์ ทรงเป็นสุลต่านแห่งรัฐเซอลาโงร์ ประเทศมาเลเซีย ประสูติเมื่อวันที่ 24 ธันวาคม พ.ศ. 2488 เป็นพระราชโอรสของสมเด็จพระราชาธิบดีซาลาฮุดดีน อับดุล อาซิซสุลต่านองค์ก่อนกับรายา ไซดาตุล อิห์ซาน เทงกู บาดาร์ ชะฮ์ เสด็จขึ้นครองราชย์เมื่อวันที่ 21 พฤศจิกายน พ.ศ. 2544
หมวดหมู่:บุคคลที่เกิดในปี พ.ศ. 2488
หมวดหมู่:บุคคลที่ยังมีชีวิตอยู่
หมวดหมู่:มุสลิมชาวมาเลเซีย
หมวดหมู่:สุลต่านรัฐเซอลาโงร์
ช
ซะอูด บิน ซักร์ อัลกอซิมี

ซะอูด บิน ซักร์ อัลกอซิมี (سعود بن صقر القاسمي) ทรงเป็นเจ้าผู้ครองรัฐราสอัลไคมาห์ สหรัฐอาหรับเอมิเรตส์ ประสูติเมื่อวันที่ 10 กุมภาพันธ์ พ.ศ. 2499 เป็นพระราชโอรสของซักร์ บิน มุฮัมมัด อัลกอซิมี เจ้าผู้ครองรัฐองค์ก่อน เสด็จขึ้นครองราชย์เมื่อวันที่ 14 มิถุนายน พ.ศ. 2546
หมวดหมู่:บุคคลที่ยังมีชีวิตอยู่
หมวดหมู่:เจ้าผู้ครองรัฐเราะซุลคัยมะฮ์
หมวดหมู่:พระมหากษัตริย์ที่ทรงครองราชย์ในปัจจุบัน
อาสนวิหารลีมอฌ

อาสนวิหารลีมอฌ (Cathédrale de Limoges) เรียกชื่อเต็มว่า อาสนวิหารนักบุญสเทเฟนแห่งลีมอฌ (Cathédrale Saint-Étienne de Limoges) เป็นทั้งอาสนวิหารในนิกายโรมันคาทอลิก เป็นที่ตั้งของมุขนายกประจำมุขมณฑลลีมอฌ ตั้งอยู่ติดกับ "สวนพระสังฆราช" (Jardin de l'Évêché) ในเขตเมืองเก่า "ลาซีเต" (La Cité) ของลีมอฌ จังหวัดโอต-เวียน แคว้นนูแวลากีแตน ประเทศฝรั่งเศส สร้างขึ้นเพื่ออุทิศแด่นักบุญสเทเฟน (ปฐมมรณสักขี) เป็นหนึ่งในอนุสรณ์สถานสำคัญที่สุดในลีมอฌคู่กับสถานีรถไฟลีมอฌ และยังถือเป็นคริสต์ศาสนสถานแห่งเดียวในภูมิภาคลีมูแซ็งที่สร้างในแบบกอทิกที่สมบูรณ์แบบ
อาสนวิหารแห่งนี้ได้ขึ้นทะเบียนเป็นอนุสรณ์สถานทางประวัติศาสตร์เมื่อปี ค.ศ. 1862

**ประวัติการก่อสร้าง**
งานก่อสร้างได้เริ่มขึ้นในปี ค.ศ. 1273 แล้วเสร็จเมื่อปี ค.ศ. 1888 ภายหลังจากเสร็จสิ้นการเชื่อมส่วนของหอระฆังสถาปัตยกรรมโรมาเนสก์ให้ติดกับบริเวณกลางโบสถ์อย่างสมบูรณ์ ซึ่งการก่อสร้างอาสนวิหารในช่วงแรกเริ่มจากบริเวณร้องเพลงสวดในแบบกอทิกแรยอน็องซึ่งเป็นงานราวสมัยคริสต์ศตวรรษที่ 13 ที่ ณ ขณะนั้นยังคงติดอยู่กับส่วนบริเวณกลางโบสถ์เดิมในแบบโรมาเนสก์ การก่อสร้างได้หยุดชะงักลงในปี ค.ศ. 1327 เป็นครั้งแรกเนื่องจากปัญหาด้านงบประมาณ ต่อมาในปี ค.ศ. 1378 ชาเปลนักบุญมาร์ซียาลและส่วนหนึ่งของแขนกางเขนฝั่งทิศเหนือก็เสร็จสมบูรณ์ ต่อมาเป็นคราวของหอระฆังแบบโรมาเนสก์ขนาดใหญ่ และในไม่กี่ปีต่อมาบริเวณแขนกางเขนทิศใต้ก็เสร็จสิ้นสมบูรณ์
ช่วงหลังจากสงครามร้อยปี บริเวณกลางโบสถ์สองช่วงแรกก็สร้างเสร็จระหว่างปี ค.ศ. 1458–1499 ต่อมาในช่วงปี ค.ศ. 1516–1541 มุขนายกฌ็อง เดอ ล็องฌัก ก็ได้สร้างส่วนแขนกางเขนและซุ้มประตูนักบุญยอห์น ซึ่งถือเป็นงานชิ้นเอกในแบบกอทิกฟล็องบัวย็อง แต่ต่อมาการก่อสร้างก็ได้หยุดชะงักลงเป็นครั้งที่สองเมื่อมุขนายกในขณะนั้นได้ถึงแก่กรรมลง บริเวณกลางโบสถ์ที่เหลืออีกสามช่วงสุดท้ายเพิ่งจะมาเสร็จสิ้นโดยต่อเข้ากับหอระฆังโดยสมบูรณ์ในช่วงปลายคริสต์ศตวรรษที่ 19 เท่านั้นเอง

**ลักษณะทางสถาปัตยกรรม**
อาสนวิหารแห่งนี้มีงานศิลป์สมัยฟื้นฟูศิลปวิทยาชั้นสูงถึงสองรายการ ได้แก่ ฉากกางเขนซึ่งสร้างจากดำริของมุขนายกฌ็อง เดอ ล็องฌัก และหลุมฝังศพของท่าน ซึ่งเป็นงานแกะสลักเป็นเรื่องราวจากหนังสือวิวรณ์ โดยได้แรงบัลดาลใจมาจากงานของศิลปินชาวเยอรมันนามว่า ดือเรอร์
บริเวณผนังของห้องฝังศพแบบสถาปัตยกรรมโรมาเนสก์ ซึ่งไม่ได้เปิดให้เข้าชมสาธารณะ มีงานภาพปูนเปียกพระคริสต์ทรงพระสิริ
นอกจากนี้บริเวณส่วนอื่นยังพบรูปวาดสมัยยุคกลาง ซึ่งพบได้ตามชาเปลต่าง ๆ รวมทั้งงานภาพปูนเปียกสมัยคริสต์ศตวรรษที่ 19 ด้วย

**ระเบียงภาพ**

**อ้างอิง**

**บรรณานุกรม**
 Dictionnaire des églises de France, Belgique, Luxembourg, Suisse (Tome II-B), Robert Laffont, Paris (France) ; 73–78.  - Claude Andrault-Schmitt, Limousin gothique, Picard Éditeur, Paris, 2-7084-0530-6, 1997; 215–239.  - Michael T. Davis, « Le chœur de la cathédrale de Limoges », dans Bulletin Monumental, 1986 v. 22 .  - Jean Maury, Limousin roman, Éditions Zodiaque, La Pierre-qui-Vire (France), 1959.
ลีมอฌ
หมวดหมู่:คริสต์ศาสนสถานแบบโรมาเนสก์
หมวดหมู่:คริสต์ศาสนสถานแบบกอทิก
หมวดหมู่:สิ่งก่อสร้างในจังหวัดโอต-เวียน
หมวดหมู่:สิ่งก่อสร้างในคริสต์ศตวรรษที่ 13
หมวดหมู่:สิ่งก่อสร้างในคริสต์ศตวรรษที่ 18
หมวดหมู่:อนุสรณ์สถานทางประวัติศาสตร์แห่งฝรั่งเศส
แม่แบบ:เหตุการณ์ปัจจุบัน/2556 เมษายน 7

*พนมรุ้งเล็ก ไก่ย่างห้าดาวยิม แพ้คะแนนอย่างไม่เป็นเอกฉันท์ ต่อ โคกิ คาเมดะ แชมป์โลกชาวญี่ปุ่น ในการชกชิงแชมป์โลกสมาคมมวยโลก (WBA) รุ่นแบนตัมเวท อย่างค้านสายตา ที่ศูนย์กีฬาในร่มจังหวัดโอซากะ นครโอซากะ ประเทศญี่ปุ่น  (สนุกดอตคอม)  
}
สมเด็จพระราชาธิบดีอับดุลลอฮ์ บิน อับดุลอะซีซ อาล ซะอูด

สมเด็จพระราชาธิบดีอับดุลลอฮ์ บิน อับดุลอะซีซ อาล ซะอูด (عبدالله بن عبدالعزيز آل سعود‎, ‘Abd Allāh ibn ‘Abd al-‘Azīz Āl Sa‘ūd) เป็นพระมหากษัตริย์รัชกาล​ที่​ 6 แห่งราชอาณาจักรซาอุดีอาระเบีย ตั้งแต่ 1 สิงหาคม พ.ศ. 2548 ถึง 23 มกราคม พ.ศ. 2558
พระองค์พระราชสมภพเมื่อวันที่ 1 สิงหาคม พ.ศ. 2467 เป็นพระราชโอรสของสมเด็จพระราชาธิบดีอับดุลอะซีซ อิบน์ ซะอูด พระมหากษัตริย์พระองค์แรกแห่งซาอุดิอาระเบีย กับสมเด็จพระราชินีฟาห์ดา บิน อาซิ อัลชูราอิม ทรงอภิเษกสมรสกับสมเด็จพระราชินีมูนิรา บิน อับดุลลาห์ อัล อัลเชคห์ มีพระราชบุตรรวม 16 พระองค์
สมเด็จพระราชาธิบดีอับดุลลอฮ์ บิน อับดุลอะซีซ อาล ซะอูด เสด็จสวรรคตเมื่อวันที่ 23 มกราคม พ.ศ. 2558 ด้วยพระอาการพระปัปผาสะบวม (ปอดบวม) สิริพระชนมพรรษา 90 พรรษา

**อ้างอิง**

**แหล่งข้อมูลอื่น**
หมวดหมู่:พระมหากษัตริย์ซาอุดีอาระเบีย
หมวดหมู่:ราชวงศ์ซาอุดีอาระเบีย
หมวดหมู่:นายกรัฐมนตรีซาอุดีอาระเบีย
หมวดหมู่:เสียชีวิตจากโรคปอดบวม
หมวดหมู่:ผู้อารักขามัสยิดศักดิ์สิทธิ์ทั้งสอง
หมวดหมู่:มกุฎราชกุมารแห่งซาอุดีอาระเบีย
หมวดหมู่:มหาเศรษฐีชาวซาอุดีอาระเบีย
ตวนกู ซัยยิด ราสมาน บิน ตวนกู ซัยยิด อิดรูส อัลกอดรี

ตวนกู ซัยยิด ราสมาน บิน ตวนกู ซัยยิด อิดรูส อัลกอดรี ทรงเป็นตวนกูเบซาร์แห่งตัมปิน ตั้งแต่26 ธันวาคม พ.ศ. 2548 พระองค์ เป็นโอรสของตวนกู ซัยยิด อิดรูส อัลกอดรีควนกูเบซาร์องค์ก่อนกับซัยนอน บินติ ตวนกู สุลัยมาน
ตวนกู ซัยยิด ราสมาน ทรงสมรสกับชาร์ลิตา บินติ โอมาร์
เศาะบาห์ อัลอะห์มัด อัลญาบิร อัศเศาะบาห์

เชคเศาะบาห์ อัลอะห์มัด อัลญาบิร อัศเศาะบาห์ (الشيخ صباح الأحمد الجابر الصباح; 16 มิถุนายน 2472 – 29 กันยายน 2563) ทรงเป็นอดีตเจ้าผู้ครองรัฐแห่งรัฐคูเวต รัชกาลที่ 5 (ตั้งแต่ 24 มกราคม พ.ศ. 2549 ถึง 29 กันยายน พ.ศ. 2563)ประสูติเมื่อ 16 มิถุนายน พ.ศ. 2472 พระองค์ทรงเป็นพระโอรสในเชคอะห์มัด อัลญาบิร อัศเศาะบาห์กับมูนิรา อัลอายยาร์

**พระราชประวัติ**

**เจ้าผู้ครองรัฐแห่งรัฐคูเวต**
เศาะบาห์ อัลอะห์มัด อัลญาบิร อัศเศาะบาห์ ได้รับเลือกจากสภานิติบัญญัติแห่งชาติ หลังสภาได้มีมติถอดชีค ซาอัดออกจากราชบัลลังก์เมื่อวันที่ 24 มกราคม 2006 อันเนื่องจากทรงมีพระพลานมัยย่ำแย่ ก่อนจะมีการแถลงสละราชสมบัติอย่างเป็นทางการ และมีมติเลือกชีค ซาบาห์สืบราชย์พระองค์ต่อไป พระองค์จึงทรงเป็นเจ้าผู้ครองพระองค์ที่ 5 หลังจากได้รับเอกราชเมื่อปี 1961 หลังจากทรงดำรงตำแหน่งเป็นรัฐมนตรีว่าการกระทรวงการต่างประเทศกว่า 40 ปี และดำรงตำแหน่งนายกรัฐมนตรีในปี 2546 ก่อนที่จะได้รับเลือกจากสภานิติบัญญัติให้สืบราชสมบัติ

**สิ้นพระชนม์**
เศาะบาห์ อัลอะห์มัด อัลญาบิร อัศเศาะบาห์ ได้เสด็จไปประทับรักษาพระอาการประชวรช่วงเดือนกรกฎาคม พ.ศ. 2563 ที่ รัฐมินนิโซตา,สหรัฐอเมริกา และเมื่อวันอังคารที่ 29 กันยายน 2563 พระองค์ได้สิ้นพระชนม์ลง เมื่อเวลา 08.00 นาฬิกา (ตามเวลาที่สหรัฐอเมริกา) ณ โรงพยาบาลในเมืองเมืองโรเชสเตอร์ รัฐมินนิโซตา,สหรัฐอเมริกา โดยรัฐบาลคูเวตได้มีการประกาศไว้ทุกข์เป็นเวลา 40 วัน โดยสถานีโทรทัศน์และวิทยุได้ทำการยุติการออกอากาศรายการปกติชั่วคราวและเปิดบทสวดอัลกุรอ่านและได้มีการประกาศการสิ้นพระชนม์ของพระองค์โดยมีเนื้อหาว่า "การสิ้นพระชนม์ของ ชีค ซาบาห์ อัล-อาหมัด อัล-จาบีร์ อัล-ซาบาห์ เจ้าผู้ครองรัฐคูเวต นำมาซึ่งความโศกเศร้าอาดูรแก่ประชาชนชาวคูเวต รวมทั้งผองชาติมิตรอาหรับและผองชาวมุสลิม"

**ชีวิตส่วนพระองค์**
เศาะบาห์ อัลอะห์มัด อัลญาบิร อัศเศาะบาห์ ทรงสมรสกับฟาตูวาฮ์ บินติซัลมาน อัศเศาะบาห์ มีพระโอรส 3 พระองค์ และพระธิดา 1 พระองค์

**อ้างอิง**

**แหล่งข้อมูลอื่น**
  Al-Diwan Al-Emiri – the official website of the office of the Emir- jaberalsabah
หมวดหมู่:บุคคลที่เกิดในปี พ.ศ. 2472
หมวดหมู่:บุคคลที่เสียชีวิตในปี พ.ศ. 2563
หมวดหมู่:นายกรัฐมนตรีคูเวต
หมวดหมู่:เจ้าผู้ครองรัฐคูเวต
อีซูซุ ทรูเปอร์

อีซูซุ ทรูเปอร์ (Isuzu Trooper) เป็นรถยนต์เอนกประสงค์สมรรถนะสูงขนาดกลาง (Mid-Size SUV) ผลิตโดย อีซูซุ เริ่มผลิตในปี พ.ศ. 2524 ซึ่งในขณะนั้นเป็นยุคที่กระแสของรถ SUV กำลังเติบโตในตลาดโลก และเลิกผลิตในปี พ.ศ. 2548 แบ่งวิวัฒนาการตามช่วงเวลาได้ 2 Generation (รุ่น) ดังนี้

**รุ่นที่ 1 (พ.ศ. 2524-2534)**
อีซูซุ ทรูเปอร์ รุ่นที่ 1
อีซูซุ ทรูเปอร์ รุ่นที่ 1 เริ่มผลิตในปี พ.ศ. 2524 มีตัวถัง 2 แบบคือเอสยูวี 3 และ 5 ประตู เครื่องยนต์มีเครื่องยนต์เบนซิน 2.0 (G200Z), 2.3 (4ZD1), 2.6 (4ZE1) I4 และ 2.9 ลิตร (LH7/LL2) V6 และเครื่องยนต์ดีเซล 2.2 (C223/C223T) และ 2.8 ลิตร (4JB1/4JB1-T) 4 สูบ โดยเครื่องยนต์ดีเซลทั้ง 2 รุ่นมีรุ่นเทอร์โบด้วย ระบบเกียร์เป็นเกียร์ธรรมดา 4 และ 5 สปีด มีทั้งแบบ MSG และ MAU5C และเกียร์อัตโนมัติ 4 สปีด ทำตลาดมาเรื่อยๆ จนถึงปี พ.ศ. 2534

**รุ่นที่ 2 (พ.ศ. 2534-2548)**
อีซูซุ ทรูเปอร์ รุ่นที่ 2
อีซูซุ ทรูเปอร์ รุ่นที่ 2 เริ่มผลิตเมื่อปี พ.ศ. 2534 รุ่นนี้เป็นรุ่นที่มีการผลิตไปให้ผู้ผลิตรถยนต์รายอื่นมากขึ้น เช่น ฮอนด้า โอเปิล วอกซ์ฮอลล์ เชฟโรเลต เนื่องจากในขณะนั้น อีซูซุได้ประกาศขยายความร่วมมือกับกลุ่มจีเอ็มและฮอนด้า ในญี่ปุ่น ทรูเปอร์จะใช้ชื่อในการทำตลาดว่า อีซูซุ บิ๊กฮอร์น (Isuzu Bighorn) มีฐานการประกอบอยู่ที่ประเทศญี่ปุ่น ,ฟิลิปปินส์และมาเลเซีย รุ่นนี้เป็นรุ่นแรกที่มีเครื่องยนต์เบนซินแบบ V6 ออกจำหน่าย โดยมีเครื่องยนต์ดีเซล 3.0 (4JX1) ,3.1 (4JG2) เทอร์โบดีเซล 4 สูบ, 3.2 และ 3.5 ลิตร มี V6 ในรุ่น 3.2 (6VD1) และ 3.5 ลิตร (6VE1) ระบบเกียร์เป็นเกียร์ธรรมดา 5 สปีดและเกียร์อัตโนมัติ 4 สปีด
ในประเทศไทย อีซูซุ ทรูเปอร์รุ่นนี้ถือเป็นรุ่นแรกที่เข้ามาขายในประเทศไทย (นำเข้าจากญี่ปุ่น Japan) เปิดตัวเมื่อปี พ.ศ. 2535 เพื่อแข่งกับมิตซูบิชิ ป่าเจโร โตโยต้า แลนด์ ครุยเซอร์ ปราโด และฟอร์ด เอ็กซ์พลอเรอร์ และทำยอดขายได้เรื่อยๆ จนถึงปี พ.ศ. 2544 จึงเลิกขายในที่สุด
Opel Monterey
อีซูซุ บิ๊กฮอร์น
อาคิวร่า เอสแอลเอกซ์
Holden Jackaroo
Holden Monterey
ทรูเปอร์
หมวดหมู่:ยานพาหนะตำรวจ
สมเด็จพระราชาธิบดีตูเฮอิเตีย ปากี

สมเด็จพระราชาธิบดีตูเฮอิเตีย ปากี เป็นพระมหากษัตริย์แห่งชาวมาวรีองค์ที่ 7 พระบรมราชสมภพเมื่อ 21 เมษายน พ.ศ. 2498 เป็นพระราชโอรส ของวาตูโมอานา ปากี กับสมเด็จพระราชินีนาถเต อาตาอิรันกิคาอาฮู เสด็จขึ้นครองราชย์เมื่อ 21 สิงหาคม พ.ศ. 2549 และสวรรคตเมื่อวันที่ 30 สิงหาคม พ.ศ. 2567
สมเด็จพระราชาธิบดีตูเฮอิเตีย ปากี ทรงราชาภิเษกสมรสกับสมเด็จพระราชินีเต อาตาวาอิ
ต
สมเด็จพระราชาธิบดีกาปีลีเล ฟาวปาลา

สมเด็จพระราชาธิบดีกาปีลีเล ฟาวปาลา เป็นพระมหากษัตริย์แห่งอาณาจักรอูเวีย ซึ่งเป็นหนึ่งในสามอาณาจักรบนหมู่เกาะวาลิสและฟูตูนาองค์ปัจจุบัน ประสูติเมื่อ พ.ศ. 2483 เป็นโอรสของสมเด็จพระราชาธิบดีโตมาซิ กูลิโมเอโตเกที่ 2 เสด็จขึ้นครองราชย์เมื่อ25 มิถุนายน พ.ศ. 2551 หลังจากที่พระราชบิดาสวรรคต
หมวดหมู่:พระมหากษัตริย์แห่งวาลิสและฟูตูนา
แม่แบบ:บทความคัดสรร/เมษายน 2556

วิลเลียม เชกสเปียร์
วิลเลียม เชกสเปียร์ (รับศีล 26 เมษายน ค.ศ. 1564 - 23 เมษายน ค.ศ. 1616) เป็นกวีและนักเขียนบทละครชาวอังกฤษ ได้รับยกย่องทั่วไปว่าเป็นนักเขียนผู้ยิ่งใหญ่ของอังกฤษและของโลก มักเรียกขานกันว่าเขาเป็นกวีแห่งชาติของอังกฤษ และ "Bard of Avon" (กวีแห่งเอวอน) งานเขียนของเขาที่ยังหลงเหลืออยู่ถึงปัจจุบัน ประกอบด้วยบทละคร 38 เรื่อง กวีนิพนธ์แบบซอนเน็ต 154 เรื่อง กวีนิพนธ์อย่างยาว 2 เรื่อง และบทกวีแบบอื่นๆ อีกหลายชุด บทละครของเขาได้รับการแปลออกไปเป็นภาษาต่างๆ มากมาย และเป็นที่นิยมนำมาแสดงมากที่สุดในบรรดาบทละครทั้งหมด
เชกสเปียร์เกิดและเติบโตที่เมืองสแตรทฟอร์ด ริมแม่น้ำเอวอน เมื่ออายุ 18 ปี เขาสมรสกับแอนน์ ฮาธาเวย์ มีบุตรด้วยกัน 3 คนคือ ซูซานนา และฝาแฝด แฮมเน็ตกับจูดิธ ระหว่างช่วงปี ค.ศ. 1585-1592 เขาประสบความสำเร็จในการเป็นนักแสดงในกรุงลอนดอน รวมถึงการเป็นนักเขียน ได้ร่วมเป็นหุ้นส่วนในคณะละครลอร์ดเชมเบอร์เลน (Lord Chamberlain's Men) ซึ่งในภายหลังมีชื่อเสียงเป็นที่รู้จักในชื่อ King's Men เชกสเปียร์เกษียณตัวเองกลับไปยังสแตรทฟอร์ดในราวปี ค.ศ. 1613 และเสียชีวิตในอีกสามปีต่อมา ไม่ค่อยมีบันทึกใดเกี่ยวกับชีวิตส่วนตัวของเชกสเปียร์มากนัก จึงมีทฤษฎีมากมายที่คาดกันไปต่างๆ นานา เกี่ยวกับชีวิตส่วนตัว ความเชื่อทางศาสนา และแรงบันดาลใจในงานเขียนของเขา (อ่านต่อ...)
บทความคัดสรรก่อนหน้านี้: การบูรณะจิตรกรรมฝาผนังโบสถ์น้อยซิสทีน – สมเด็จพระราชินีนาถรานาวาโลนาที่ 3 แห่งมาดากัสการ์ – นาซีเยอรมนี
ที่เก็บถาวร – บทความคัดสรรอื่น ๆ
ยังดีเปอร์ตวน เบซาร์ ตวนกู มูห์ริซ

ตวนกู มูห์ริซ อิบนี ตวนกู มูนาวีร์ ประสูติเมื่อวันที่ 14 มกราคม ค.ศ. 1948 ทรงเป็นยังดีเปอร์ตวนเบซาร์แห่งรัฐเนอเกอรีเซิมบีลัน พระองค์ที่ 11 พระองค์เป็นพระราชโอรสองค์เดียวในจำนวนพี่น้อง 6 พระองค์ของตวนกู มูนาวีร์ อิบนี่ อัลมาร์ฮุม ตวนกู อับดุล ราห์มาน ยังดีเปอร์ตวนเบซาร์แห่งรัฐเนอเกอรีเซิมบีลัน พระองค์ที่ 9 กับตวนกู อัมพวน ดูราห์ บินติ อัลมาร์ฮุม เบซาร์ บูร์ฮานุดดิน 
เสด็จขึ้นครองราชย์เมื่อวันที่ 29 ธันวาคม ค.ศ. 2008

**การศึกษา**
พระองค์ได้รับการศึกษาระดับประถมศึกษาและมัธยมศึกษาที่โรงเรียนตวนกู มูฮัมหมัด ในเมืองกัวลาปิลาห์ จากนั้นที่โรงเรียนมัธยมตุนกู เบซาร์ ในเมืองแทมปิน และ โรงเรียนคิงส์จอร์จที่ 5 ในเมืองเซอเริมบัน และทรงศึกษาต่อที่โรงเรียนอัลเดนแฮมสหราชอาณาจักร พระองค์สำเร็จการศึกษาด้านกฎหมายจากมหาวิทยาลัยคอลเลจออฟเวลส์ เมืองอาเบอรีสวิธ ประเทศอังกฤษ

**ชีวิตส่วนพระองค์**
ยังดีเปอร์ตวนเบอซาร์ ตวนกู มูห์ริซ ทรงอภิเษกสมรสกับตวนกู ไอชาห์ โรฮานี่ มีพระโอรสด้วยกัน 3 พระองค์
หมวดหมู่:พระมหากษัตริย์แห่งรัฐเนอเกอรีเซิมบีลัน
หมวดหมู่:ชาวมาเลเซียเชื้อสายมีนังกาเบา
หมวดหมู่:มุสลิมชาวมาเลเซีย
หมวดหมู่:พระมหากษัตริย์ที่ทรงครองราชย์ในปัจจุบัน
รอชิด บิน อะฮ์หมัด อัลมูอัลลาที่ 3

รอชิด บิน อะฮ์หมัด อัลมูอัลลาที่ 3 ทรงเป็นเจ้าผู้ครองนครแห่งรัฐอุมม์อัลไกไวน์ สหรัฐอาหรับเอมิเรตส์องค์ปัจจุบัน ประสูติเมื่อปี พ.ศ. 2475 เป็นโอรสของอาห์หมัด บิน ราชิด อัลมูอัลลา เจ้าผู้ครองนครองค์ก่อน เสด็จขึ้นครองราชย์เมื่อ 21 กุมภาพันธ์ พ.ศ. 2524 และสวรรคตที่กรุงลอนดอน เมื่อวันที่ 2 มกราคม พ.ศ. 2552 เป็นผลให้ สะอูด บิน รอชิด อัลมูอัลลา ขึ้นเป็นกษัตริย์ในเวลาต่อมา
หมวดหมู่:บุคคลที่เกิดในปี พ.ศ. 2475
หมวดหมู่:บุคคลที่ยังมีชีวิตอยู่
หมวดหมู่:เจ้าผู้ครองรัฐอุมม์อัลกุเวน
หมวดหมู่:บุคคลที่เสียชีวิตในปี พ.ศ. 2552
สมเด็จพระราชาธิบดีเปเตโล วิเคนา

สมเด็จพระราชาธิบดีเปเตโล วิเคนา เป็นพระมหากษัตริย์แห่งอาณาจักรอาโล วาลิสและฟูตูนาองค์ปัจจุบัน โดยการสืบตำแหน่งผู้ปกครองอาณาจักรตามประเพณี ประสูติเมื่อพ.ศ. 2486 เป็นโอรสของสมเด็จพระราชาธิบดีโซอาเน ปาติตา มาอิตูกู พระมหากษัตริย์อาโลองค์ก่อน เสด็จขึ้นครองราชย์เมื่อ6 พฤศจิกายน พ.ศ. 2552 ต่อจากพระบิดา
หมวดหมู่:บุคคลที่เกิดในปี พ.ศ. 2486
หมวดหมู่:บุคคลที่ยังมีชีวิตอยู่
หมวดหมู่:พระมหากษัตริย์ผู้ทรงสละราชสมบัติ
แดวู นิวบีรา

แดวู นิวบีรา ซีดาน
แดวู นิวบีรา แฮทช์แบค
แดวู นิวบีรา (Daewoo Nubira) เป็นรถยนต์นั่งขนาดเล็ก (Compact Car) รุ่นแรกที่ผลิตโดย แดวู เริ่มผลิตในปี พ.ศ. 2540 ใช้รหัสว่า J100 ภายหลังได้เปลี่ยนไปใช้รหัส J150 หลังจากไมเนอร์เชนจ์แล้ว ใช้ระบบขับเคลื่อนล้อหน้า มีฐานการประกอบที่ประเทศเกาหลีใต้ ,โรมาเนีย ,อียิปต์ ,ยูเครน ,โปแลนด์และเวียดนาม มีตัวถัง 3 แบบคือ ซีดาน 4 ประตู แฮทช์แบค 5 ประตูและสเตชันวากอน 5 ประตู เครื่องยนต์จะมีแบบเดียวคือ 2.0 ลิตร ระบบเกียร์เป็นเกียร์ธรรมดา 5 สปีดและเกียร์อัตโนมัติ 4 สปีด ไมเนอร์เชนจ์ในปี พ.ศ. 2543 ก่อนยุติการผลิตในปี พ.ศ. 2545
ในประเทศไทย แดวู นิวบีรา ถือว่าเป็น 1 ใน 3 ของรถยนต์ที่บริษัท ไทยแดวูมอเตอร์เซลส์ จำกัด ซึ่งก็คือแดวู ลาโนส และแดวู เลกันซามีแผนจะเข้ามาเปิดตัวในประเทศไทย แต่ด้วยสภาพเศรษฐกิจในขณะนั้น ทำให้ยังไม่ทันได้เปิดตัวก็ต้องพับแผนไปก่อน ทำให้สามารถเปิดตัวได้เพียงรุ่นเดียว คือแดวู ลาโนส นั่นเอง
นิวบีรา
แม่แบบ:กล่องการเลือกตั้ง/doc

แม่แบบ:กล่องการเลือกตั้ง ได้คัดลอกและดัดแปลงบางส่วนมาจาก Template:Election box ของวิกิพีเดียภาษาอังกฤษ

**ผลการเลือกตั้งครั้งใดครั้งหนึ่ง**

**เริ่มต้น**
 กล่องการเลือกตั้ง เริ่มต้น
** title = ชื่อการเลือกตั้ง

**ข้อมูลส่วนต้น**
 กล่องการเลือกตั้ง ผู้ชนะ หมวดหมู่:แม่แบบการเลือกตั้ง
สุลตานะห์ ฮัจญะห์ ฮามีนะห์ ฮามีดุน

สมเด็จพระราชินีตวนกู สุลตานะห์ ฮัจญะห์ ฮามีนะห์ ฮามีดุน หรือ จิกปวนเบอซาร์ ฮัจญะห์ ฮามีนะห์ บินตี ฮัจญี ฮามีดุน (Sultanah Haminah Hamidun; พระราชสมภพ: 15 กรกฎาคม พ.ศ. 2496) ทรงเป็นอดีต รายาประไหมสุหรีอากงแห่ง มาเลเซีย และสุลตานะห์แห่งรัฐเกอดะฮ์ องค์ ที่ 14

**ประสูติ**
ฮัจญะห์ ฮามีนะห์ ฮามีดุน ประสูติเมื่อวันที่ 15 กรกฎาคม พ.ศ. 2496 ที่เมืองบากันเซอไร รัฐเปรัก เป็นธิดาคนที่สี่ในบรรดาบุตรทั้งเจ็ดของฮัจญี ฮามีดุน ตายิบ กับอิสมา โมฮามัด สำเร็จการศึกษาจากโรงเรียนเอสเค มาตัง จลูตง และโรงเรียนเอสเอม อิงเงริส บากัน ซไร

**อภิเษกสมรส**
ฮัจญะห์ ฮามีนะห์ ฮามีดุน อภิเษกสมรสกับสมเด็จพระราชาธิบดีสุลต่านตวนกู อับดุล ฮาลิม มูอัซซอม ชาห์ สุลต่านแห่งรัฐเกอดะฮ์ มีพระราชโอรสธิดาด้วยกัน 3 พระองค์

**พระเกียรติยศ**

**พระอิสริยยศ**
 ฮามีนะห์ บินติฮามีดุน (15 กรกฎาคม พ.ศ. 2496 — 25 ธันวาคม พ.ศ. 2518)- พระมเหสีฮามีนะห์ บินติฮัจญีฮามีดุน (25 ธันวาคม พ.ศ. 2518 — 21 พฤศจิกายน พ.ศ. 2546)- สุลตานะห์ ฮัจญะห์ ฮามีนะห์ (21 พฤศจิกายน พ.ศ. 2546 — 13 ธันวาคม พ.ศ. 2554)- สมเด็จพระราชินีตวนกู สุลตานะห์ ฮัจญะห์ ฮามีนะห์ ฮามีดุน (13 ธันวาคม พ.ศ. 2554 — 12 ธันวาคม พ.ศ. 2559)- สุลตานะห์ ฮัจญะห์ ฮามีนะห์ (12 ธันวาคม พ.ศ. 2559 — 11 กันยายน 2560)
*เชปูวันเบซาร์ ดาโต๊ะ เซรี ฮุตามา ฮัจญะ ฮามีนะห์ บินติฮัจญีฮามีดุน (21 มกราคม พ.ศ. 2561 — ปัจจุบัน)

**เครื่องราชอิสริยาภรณ์**
 Malaysia
** พ.ศ. 2556 - 80px เครื่องราชอิสริยาภรณ์มงกุฏแห่งอาณาจักร (Order of the Crown of the Realm)- Kedah
** 80px เครื่องราชอิสริยาภรณ์พระราชวงศ์เกอดะฮ์ (Royal Family Order of Kedah)
** 80px เครื่องราชอิสริยาภรณ์วงศ์ฮาลิมีแห่งเกอดะฮ์ (Halimi Family Order of Kedah)

**เครื่องราชอิสริยาภรณ์ต่างประเทศ**
 ญี่ปุ่น
** พ.ศ. 2556 - ribbon bar เครื่องราชอิสริยาภรณ์รัตนมงกุฎ ชั้นที่ 1 มงกุฎดอกพอโลเนีย- ไทย
** 2556

**อ้างอิง**
หมวดหมู่:ราชวงศ์มาเลเซีย
หมวดหมู่:ชาวมาเลเซียเชื้อสายมลายู
หมวดหมู่:มุสลิมชาวมาเลเซีย
หมวดหมู่:ชายาแห่งประเทศมาเลเซีย
หมวดหมู่:ผู้ได้รับเครื่องราชอิสริยาภรณ์ ป.จ. (ฝ่ายใน)
เจ้าชายเคลาส์แห่งเนเธอร์แลนด์

เจ้าชายเคลาส์แห่งเนเธอร์แลนด์ พระราชสวามีและโยงก์แฮร์ฟันอัมส์แบร์ค (His Royal Highness Prince Claus of the Netherlands, Jonkheer van Amsberg) ทรงเป็นเจ้าชายพระราชสวามีในสมเด็จพระราชินีนาถเบียทริกซ์แห่งเนเธอร์แลนด์ ตั้งแต่ปี ค.ศ. 1980 - ค.ศ. 2002

**ต้นพระชนม์ชีพ**
เจ้าชายเคลาส์ประสูติเมื่อวันที่ 6 กันยายน ค.ศ. 1926 ที่เมืองฮิตแซคเกอร์ สาธารณรัฐไวมาร์ เป็นบุตรชายของ เคลาส์ เฟลิคส์ ฟ็อน อัมส์แบร์ค กับ บารอนเนสกอซตา ฟอน เดม บุสส์เช-เฮดเดนฮัวเซน บิดาของพระองค์เป็นชาวเยอรมันที่ทำฟาร์มอยู่ที่แทนกันยิกา (เดิมเป็นอาณานิคมของเยอรมัน) ตั้งแต่ ค.ศ. 1928 จนกระทั่งสงครามโลกครั้งที่สอง พระองค์อาศัยอยู่กับพระอัยกาพระอัยยิกาฝ่ายพระมารดาที่ ลาวเวอร์ แซ็กโซนี่ พระองค์ยังได้เข้าเรียนในโรงเรียนประจำที่แทนกันยิกา

**อภิเษกสมรส**
เคลาส์พบกับเจ้าหญิงเบียทริกซ์ ในงานอภิเษกสมรสของเจ้าหญิงทาทีอานาแห่งไซน์-วิทเกินชไตน์-แบร์เลอบวร์คกับโมริทซ์ แลนด์เกรฟแห่งเฮ็สเซิน เมื่อฤดูร้อนในปี ค.ศ. 1964 และทรงหมั้นกัน แต่ประชาชนชาวเนเธอร์แลนด์ไม่พอใจพระองค์เนื่องจากพระองค์เคยเป็นทหารนาซีมาก่อน มีประชาชนจำนวนมากออกมาประท้วงการหมั้น ในปี ค.ศ. 1965 พระองค์ก็ได้รับสัญชาติเนเธอร์แลนด์ และเปลี่ยนพระนามตามภาษาดัตช์ 
หลังจากนั้นพระองค์ก็ทรงจัดพิธีอภิเษกสมรสอย่างเป็นทางการในวันที่ 10 มีนาคม ค.ศ. 1966 พระองค์จึงได้ทรงพระนามว่า เจ้าชายเคลาส์
เมื่อวันที่ 30 เมษายน ค.ศ. 1980 เจ้าหญิงเบียทริกซ์แห่งเนเธอร์แลนด์ทรงขึ้นครองราชย์เป็น สมเด็จพระราชินีนาถเบียทริกซ์ พระองค์จึงทรงเป็นเจ้าชายพระราชสวามี

**พระโอรส**
เจ้าชายเคลาส์แห่งเนเธอร์แลนด์มีพระราชโอรสกับสมเด็จพระราชินีนาถเบียทริกซ์ด้วยกัน 3 พระองค์ ได้แก่- สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์ (27 เมษายน ค.ศ. 1967)- เจ้าชายฟริโซแห่งออเรนจ์-นัสเซา (25 กันยายน ค.ศ. 1968 - 12 สิงหาคม ค.ศ. 2013)- เจ้าชายคอนสตันตินแห่งเนเธอร์แลนด์ (11 ตุลาคม ค.ศ. 1969)

**สิ้นพระชนม์**
พระราชพิธีฝังพระศพของเจ้าชายเคลาส์
เจ้าชายเคลาส์ทรงพระประชวรด้วยพระโรคต่างๆ มากมาย เช่น โรคซึมเศร้า, โรคมะเร็ง และโรคพาร์กินสัน พระองค์สิ้นพระชนม์ เมื่อวันที่ 6 ตุลาคม ค.ศ. 2002 ที่อัมสเตอร์ดัม ขณะพระชนมายุได้ 76 พรรษา พระองค์สิ้นพระชนม์หลังพระราชนัดดาพระองค์แรกประสูติได้ 4 เดือน
พระศพของพระองค์ถูกฝังในหลุมศพของพระราชวงศ์ที่ เมืองเดลฟท์ ในวันที่ 15 ตุลาคม ค.ศ. 2002

**อ้างอิง**
หมวดหมู่:ผู้รอดชีวิตจากมะเร็ง
หมวดหมู่:ราชวงศ์ดัตช์
หมวดหมู่:เจ้าชายพระราชสวามี
หมวดหมู่:สมาชิกยุวชนฮิตเลอร์
หมวดหมู่:ทหารชาวเยอรมันในสงครามโลกครั้งที่สอง
หมวดหมู่:เชลยศึกสงครามโลกครั้งที่สองชาวเยอรมันที่ถูกจับโดยสหรัฐ
สมเด็จพระราชินีเปาลาแห่งเบลเยียม

สมเด็จพระราชินีเปาลาแห่งเบลเยียม (พระนามเดิม ดอญญา เปาลา เดอิ ปรินซิปิ รุฟโฟ ดิ คาราเบลีย) เป็นพระมเหสีในสมเด็จพระราชาธิบดีอัลแบร์ที่ 2 แห่งเบลเยียม และเป็นสมเด็จพระราชชนนีในสมเด็จพระราชาธิบดีฟิลิป พระมหากษัตริย์เบลเยียม พระองค์ปัจจุบัน

**ต้นพระชนม์ชีพ**
สมเด็จพระราชินีเปาลา พระราชสมภพเมื่อวันที่ 11 กันยายน ค.ศ. 1937 ที่ ฟอร์เต เดอิ มาร์มี่ ทัสคานี่ ประเทศอิตาลี พระองค์เป็นธิดาองค์สุดท้ายในบรรดาพี่น้องทั้งเจ็ดของพระองค์ พระองค์ทรงเป็นธิดาของฟัลโก เจ้าชายแห่งรุฟโฟ ดิ คาลาเบรียกับหลุยส์ กาเซลลี่ เดอิ คอนติ ดิ รอสซานา มีพี่น้องทั้งหมด 7 คน ดังนี้- มาเรีย คริสตีน่า รุฟโฟ ดิ คาลาเบรีย (1920–2003)- ลอร่า รุฟโฟ ดิ คาลาเบรีย (1921–1972)- ฟาบริซิโอ รุฟโฟ ดิ คาลาเบรีย (6-12-1922 - 11-10-2005),- ออกัสโต รุฟโฟ ดิ คาลาเบรีย (1925–1943)- จิโอวาเนลล่า รุฟโฟ ดิ คาลาเบรีย(1927–1941)- แอนโทเนลโล รุฟโฟ ดิ คาลาเบรีย 1930- ดอนนา เปาลา เดอิ ปรินซิปิ รุฟโฟ ดิ คาลาเบรีย 1937

**อภิเษกสมรส**
สมเด็จพระราชินีเปาลา ทรงอภิเษกสมรสกับสมเด็จพระราชาธิบดีอัลแบร์ที่ 2 เมื่อวันที่ 2 กรกฎาคม ค.ศ. 1959 มีพระโอรส-ธิดาด้วยกัน 3 พระองค์ ได้แก่
*สมเด็จพระราชาธิบดีฟีลิปแห่งเบลเยียม- อาร์ชดัชเชสอัสตริดแห่งออสเตรีย-เอสเต เจ้าหญิงแห่งเบลเยียม- เจ้าชายโลร็องแห่งเบลเยียม

**พงศาวลี**

**อ้างอิง**
หมวดหมู่:ราชวงศ์ซัคเซิน-โคบวร์คและโกทา
หมวดหมู่:บุคคลจากแคว้นตอสคานา
หมวดหมู่:ราชินีแห่งเบลเยียม
หมวดหมู่:สมเด็จพระราชินี
เจ้าหญิงมารีแห่งลีชเทินชไตน์

เจ้าหญิงมารีแห่งลีชเทินชไตน์ (hraběnka Kinská z Vchynic a Tetova, Gräfin Kinsky von Wchinitz und Tettau) เป็นพระชายาใน เจ้าชายฮันส์-อาดัมที่ 2 แห่งลีชเทินชไตน์ และเป็นเจ้าหญิงพระชายาแห่งลีชเทินชไตน์ มีพระนามเดิมว่า มารี อักลา โบนาเวินทูรา เทเรเซีย ประสูติเมื่อวันที่ 14 เมษายน พ.ศ. 2483 ที่เมือง ปราก เป็นธิดาใน เคานต์แฟร์ดีนันท์ คินสกี ฟ็อน วชินิทซ์ อุนท์ เทิทเทา กับ เคาน์เตสเฮนรีเอ็ทเทอ ฟ็อน เลเดเบอร์-วิชเชลน์
เจ้าหญิงมารี อภิเษกสมรสกับ เจ้าชายฮันส์-อาดัมที่ 2 แห่งลีชเทินชไตน์ เมื่อวันที่ 30 กรกฎาคม พ.ศ. 2510 มีพระราชโอรส-ธิดาด้วยกัน 4 พระองค์ ได้แก่- เจ้าชายอาล็อยส์ เจ้าชายรัชทายาทแห่งลีชเทินชไตน์- เจ้าชายมัคซีมีลีอานแห่งลีชเทินชไตน์- เจ้าชายค็อนสตันทีนแห่งลีชเทินชไตน์- เจ้าหญิงทัทยานาแห่งลีชเทินชไตน์
เจ้าหญิงมารีแห่งลีชเทินชไตน์ สิ้นพระชนม์ลงเมื่อวันที่ 21 สิงหาคม 2564 ณ โรงพยาบาลเมืองกรับส์ ประเทศสวิตเซอร์แลนด์ สิริพระชนมายุ 81 พรรษา หลังจากมีพระอาการประชวรฉับพลันด้วย โรคหลอดเลือดสมอง และเสด็จพระราชดำเนินประทับรักษาพระอาการตั้งแต่วันพุธที่ผ่านมา โดยมีการลั่นระฆังถวายความอาลัยทั่วประเทศในเวลา 20.15 น.

**อ้างอิง**
2564
หมวดหมู่:เสียชีวิตจากโรคหลอดเลือดสมอง
หมวดหมู่:ราชวงศ์ลีชเทินชไตน์
มารีแห่งลีชเทินชไตน์
สมเด็จพระราชินีนานาซีเปาอู ตูกูอาโฮ

สมเด็จพระราชินีนานาซีเปาอู ตูกูอาโฮแห่งตองงา (Nanasipau'u Tuku'aho) หรือ สมเด็จพระราชินีนานาซีเปาอูแห่งตองงา เป็นพระอัครมเหสีในสมเด็จพระราชาธิบดีตูโปอูที่ 6 และเป็นสมเด็จพระราชินีแห่งตองงา พระราชสมภพเมื่อวันที่ 8 มีนาคม พ.ศ. 2497 ที่ นูกูอาโลฟา ประเทศตองงา เป็นพระธิดาในบารอนวาเออากับบารอเนสตูปูตูปู วาเออา
สมเด็จพระราชินีนานาซีเปาอู ตูกูอาโฮ ทรงอภิเษกสมรสกับสมเด็จพระราชาธิบดีตูปูที่ 6 เมื่อปี พ.ศ. 2534 มีพระราชโอรส-ธิดาด้วยกัน 3 พระองค์ดังนี้
*เจ้าหญิงลาตูฟูอิเปกา ตูกูอาโฮ
*เจ้าชายมกุฎราชกุมารแห่งตองงา
*เจ้าชายอาตา
หมวดหมู่:ราชินีแห่งตองงา
ลูกปัดเบลี

ลูกปัดเบลีย์ (Baily's beads) เป็นปรากฏการณ์ที่เกิดขึ้นหลังจากที่ดวงจันทร์เคลื่อนมาบังดวงอาทิตย์เกือบหมด หรือระหว่างที่กำลังบังกันสนิท จะเกิดแสงสว่างบริเวณขอบของดวงจันทร์ คล้ายสร้อยลูกปัด ซึ่งได้ชื่อจากฟรานซิส เบลี นักดาราศาสตร์ชาวอังกฤษ ผู้อธิบายสาเหตุของปรากฏการณ์ดังกล่าวได้ว่าเกิดจากแสงของดวงอาทิตย์ที่ยังลอดผ่านช่องเขาที่อยู่ตามบริเวณขอบของดวงจันทร์
ปรากฏการณ์ลูกปัดเบลี

**ปรากฏการณ์แหวนเพชร**
ปรากฏการณ์แหวนเพชร 
ปรากฏการณ์แหวนเพชร (Diamond ring effect) เกิดจากปรากฏการณ์สุริยุปราคา โดยมีพระจันทร์บังอยู่ก่อนหน้าดวงอาทิตย์ โดยการโคจรผ่านกันทำให้เกิดปรากฏการสุริยุปราคา โดยผู้ค้นพบ ได้แก่ ฟรานซิส เบลี โดยมีหลักฐานบันทึกในปี ค.ศ. 1836

**ลักษณะปรากฏการณ์**
เป็นปรากฏการณ์ที่เกิดขึ้นก่อนการบังกันสนิทและก่อนจะออกจากคราส ซึ่งจะเกิดแสงวาบจากดวงอาทิตย์เพียงช่วงเวลาสั้น ๆ เท่านั้น ลักษณะคล้ายแหวน โดยทำให้เห็นโคโรนา มีเพียงสุริยุปราคาเต็มดวงเท่านั้นที่จะทำให้เราสามารถสังเกตเห็นชั้นบรรยากาศโคโรนาของดวงอาทิตย์ได้
พรอมิเนนต์คือพวยก๊าซที่พุ่งออกมาจากผิวของดวงอาทิตย์ชั้นโฟโตสเซีย

**อ้างอิง**

**แหล่งข้อมูลอื่น**
หมวดหมู่:อุปราคา
พรรคพันธมิตร

พรรคพันธมิตร (Parti Perikatan) เป็นแนวร่วมของพรรคการเมืองในมาเลเซีย ก่อตั้งเมื่อ พ.ศ. 2494 และเป็นพรรคที่ได้เสียงข้างมากในการเลือกตั้งครั้งแรกของสหพันธ์มาลายาใน พ.ศ. 2498 ซึ่งขณะนั้นยังเป็นรัฐในอารักขาของอังกฤษ
พรรคพันธมิตรประกอบด้วยอุมโน, สมาคมชาวมาเลเซียเชื้อสายจีน และสภาชาวมาเลเซียเชื้อสายอินเดีย และได้จดทะเบียนเป็นพรรคการเมืองอย่างเป็นทางการเมื่อ 30 ตุลาคม พ.ศ. 2500 พรรคนี้มีบทบาทสำคัญในการเรียงร้องเอกราชของสหพันธรัฐมลายาจนได้รับเอกราชเมื่อ 31 สิงหาคม พ.ศ. 2500 และการจัดตั้งสหพันธรัฐมาเลเซียเมื่อ 16 กันยายน พ.ศ. 2506 ต่อมา พรรคพันธมิตรถูกแทนที่ด้วยแนวร่วมแห่งชาติเมื่อ พ.ศ. 2516
หมวดหมู่:ขบวนการทางการเมืองในประเทศมาเลเซีย
สหพรรคประชาชนซาบะฮ์

สหพรรคประชาชนซาบะฮ์ (Parti Bersatu Rakyat Sabah; United Sabah People's Party) เป็นพรรคการเมืองขนาดเล็กที่มีฐานที่มั่นในซาบะฮ์ ก่อตั้งโดยอดีตสมาชิกของสหพรรคซาบะฮ์เมื่อ 11 มีนาคม พ.ศ. 2537 ต่อมาในวันที่ 10 มิถุนายน พ.ศ. 2537 พรรคนี้ได้รับการยอมรับให้เป็นหนึ่งในแนวร่วมแห่งชาติ หัวหน้าพรรคคือตัน ดาโต๊ะ เซอรี ปังลีมา โจเซฟ กูรุบ
หมวดหมู่:ขบวนการทางการเมืองในประเทศมาเลเซีย
ฝั่ม ถิ ฮหว่าย

ฝั่ม ถิ ฮหว่าย (Phạm Thị Hoài) เกิดเมื่อ พ.ศ. 2503 ในเวียดนามเหนือ สำเร็จการศึกษาทางด้านบรรณารักษ์จากมหาวิทยาลัยฮัมโบลท์ในกรุงเบอร์ลินตะวันออก ประเทศเยอรมนีตะวันออก แล้วจึงกลับมาทำงานในสถาบันสังคมศาสตร์ที่กรุงฮานอยเมื่อ พ.ศ. 2526 มีบทบาทในการดำเนินงานของเว็บไซต์ทางด้านวรรณกรรมและวัฒนธรรมเวียดนามในเยอรมนี (www.talawas.de) ปัจจุบัน ฮหว่ายพำนักอยู่ในเยอรมนี
ฮหว่ายเริ่มเขียนนวนิยายใน พ.ศ. 2531 โดยนวนิยายเรื่องแรกคือ “สารจากสวรรค์” (Thiên sứ) ซึ่งเป็นเรื่องเกี่ยวกับความรักในสังคมเวียดนาม โดยเปรียบเทียบระหว่างหญิงสาวฝาแฝดสองคน คนหนึ่งอยู่ในวังวนของชื่อเสียงและอำนาจ อีกคนตกอยู่ในโลกที่บริสุทธิ์ของเด็กที่ไม่ยอมโต นวนิยายเรื่องนี้ได้รับการแปลเป็นภาษาอังกฤษ ภาษาสเปน ภาษาเยอรมัน ภาษาฝรั่งเศส ภาษาอิตาลี และภาษาฟินแลนด์ นอกจากนั้น เรื่องสั้นเรื่อง "ร้านตัดเสื้อไซ่ง่อน" ของฮหว่ายยังเป็นการสะท้อนภาพของเศรษฐกิจหลังนโยบายโด๋ยเม้ยที่เยาวชนพากันทิ้งบ้านในชนบทเข้ามาทำงานในเมือง
ความโดดเด่นของงานวรรณกรรมของฮหว่ายคือ ตัวละครหญิงของฮหว่ายจะกำหนดชีวิตของตนเอง ไม่ใช่หญิงที่อ่อนหวาน เสียสละแบบในวรรณกรรมดั้งเดิมของเวียดนาม นอกจากนั้น ฮหว่ายยังเป็นนักแปล โดยแปลนวนิยายจากภาษาเยอรมันมาเป็นภาษาเวียดนาม

**อ้างอิง**
มนธิรา ราโท. วรรณกรรมเวียดนามหลังปี ค.ศ. 1975. กรุงเทพฯ : สำนักพิมพ์แห่งจุฬาลงกรณ์มหาวิทยาลัย, 2553. หน้า 199–204.

**แหล่งข้อมูลอื่น**
  talawas and  talawas chủ nhật-  Chín bỏ làm mườifix-attempted=yes , translated into English by Peter Zinoman -  A profile date=2016-12-02  in the Sydney Morning Herald-  What Remains date=2007-04-18 , thirty years after the war- Phạm Thị Hoài on  the state of Vietnamese literature today- Translator Ton-That Quynh-Du discusses  Sunday Menu-  Interviewing date=2012-02-05  Linh Dinh -  Interviews Phạm Thị Hoài on BBC in 2004 
หมวดหมู่:นักเขียนชาวเวียดนาม
หมวดหมู่:บุคคลที่ยังมีชีวิตอยู่
เหงียน ฮวี เถียป

เหงียน ฮวี เถียป (Nguyễn Huy Thiệp) เกิดเมื่อ 26 กรกฎาคม พ.ศ. 2493 หรือ 29 เมษายน พ.ศ. 2493 ที่กรุงฮานอย ในครอบครัวแม่ค้าหาบเร่ ในช่วงที่เกิดสงครามซึ่งฮานอยไม่มีความปลอดภัย ครอบครัวของเขาได้อพยพออกไปรับจ้างทำสวนทางภาคตะวันตกเฉียงเหนือของประเทศ จน พ.ศ. 2503 จึงกลับมายังฮานอยเพื่อให้เถียปได้เรียนหนังสือ เถียปสำเร็จการศึกษาจากวิทยาลัยฝึกหัดครูเมื่อ พ.ศ. 2513 และได้บรรจุเป็นครูทางภาคตะวันตกเฉียงเหนือของประเทศจน พ.ศ. 2523 จึงได้ย้ายกลับฮานอย
เถียปเริ่มเขียนหนังสือเมื่อ พ.ศ. 2530 โดยผลงานของเขาที่ก่อให้เกิดกระแสในวงการวรรณกรรมอย่างกว้างขวางคือเรื่องสั้นอิงประวัติศาสตร์ 3 เรื่องได้แก่ “พรหมจรรย์”, “ดาบคม” และ “ทองกับไฟ” ซึ่งกล่าวถึงประวัติศาสตร์เวียดนามในสมัยของจักรพรรดิกวางจุง จักรพรรดิซาล็อง (ยาล็อง) และกวีเอกเหงียน ซู โดยแสดงมุมมองต่อบุคคลในประวัติศาสตร์เหล่านี้ต่างไปจากเดิม
นอกจากนั้น เรื่องสั้นเรื่อง “นายพลเกษียณ” ของเถียปยังเป็นการสะท้อนภาพของสังคมเวียดนามที่เปลี่ยนไปหลังสงคราม ผลงานเหล่านี้ของเขาทำให้การวิจารณ์วรรณกรรมในเวียดนามคึกคักขึ้น จนเรียกว่าเป็น ปรากฏการณ์เหงียน ฮวี เถียป

**อ้างอิง**
 มนธิรา ราโท. วรรณกรรมเวียดนามหลังปี ค.ศ. 1975. กรุงเทพฯ : สำนักพิมพ์แห่งจุฬาลงกรณ์มหาวิทยาลัย, 2553. หน้า 189-198.
หมวดหมู่:นักเขียนชาวเวียดนาม
หมวดหมู่:บุคคลจากฮานอย
หมวดหมู่:บุคคลที่ยังมีชีวิตอยู่
พระราชวรวงศ์เธอ พระองค์เจ้าสุนทรีนาฏ

พระราชวรวงศ์เธอ พระองค์เจ้าสุนทรีนาฏ (27 เมษายน พ.ศ. 2423 – 10 ตุลาคม พ.ศ. 2513) เป็นพระราชธิดาในกรมพระราชวังบวรวิไชยชาญ ประสูติแต่จอมมารดาสุ่นเล็ก
เมื่อประสูติทรงดำรงพระอิสริยยศที่ พระบวรวงศ์เธอ พระองค์เจ้าสุนทรีนาฏ ขณะพระชันษา 4 ปีเศษ พระราชบิดาเสด็จทิวงคต ปีถัดมา พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ สถาปนา สมเด็จพระเจ้าลูกยาเธอ เจ้าฟ้ามหาวชิรุณหิศ ขึ้นเป็นสมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมาร ซึ่งเป็นพระองค์แรกที่ทรงดำรงตำแหน่ง "สยามมกุฎราชกุมาร" ทำให้ตำแหน่ง "กรมพระราชวังบวรสถานมงคล" ถูกยกเลิกตั้งแต่นั้นมา
ต่อมาเมื่อปี พ.ศ. 2454 ชณะพระชันษา 30 ปีเศษ พระบาทสมเด็จพระมงกุฎเกล้าเจ้าอยู่หัว ทรงพระกรุณาโปรดเกล้าฯ ให้เปลี่ยนคำนำพระนามจาก พระบวรวงศ์เธอ เป็น พระราชวรวงศ์เธอ
จากการยกเลิกตำแหน่งวังหน้า ส่งผลให้อำนาจและความเป็นอยู่ของเจ้านายวังหน้าร่วงโรย เจ้านายฝ่ายในหลายพระองค์ดำรงพระองค์อย่างอัตคัต พระองค์เจ้าสุนทรีนาฏเองก็ไม่มีรายได้เพียงพอ พระองค์ทรงเคยทำหนังสือกราบบังคมทูลขอพระราชทานเงินเพื่อทรงใช้หนี้เก่าจำนวน 10,000 บาท แต่กระทรวงวังเบิกจ่ายให้ 5,560 บาท ต่อมาทรงกู้ยืมเงินจากแสง แสงชูคำ จำนวน 350 บาท จนเกิดคดีความขึ้น
พระราชวรวงศ์เธอ พระองค์เจ้าสุนทรีนาฏ เป็นเจ้านายชั้น "พระราชวรวงศ์เธอ" ที่มีพระชนม์อยู่เป็นพระองค์สุดท้าย ก่อนสิ้นพระชนม์เมื่อวันที่ 10 ตุลาคม พ.ศ. 2513 สิริพระชันษา 90 ปี
ต่อมาเมื่อวันที่ 14 มกราคม พ.ศ. 2514 เวลา 17.00 น. ทรงพระกรุณาโปรดเกล้าฯ ให้พระวรวงศ์เธอ กรมหมื่นพิทยลาภพฤฒิยากร ประธานองคมนตรี เสด็จแทนพระองค์ไปในการพระราชทานเพลิงพระศพ พระราชวรวงศ์เธอ พระองค์เจ้าสุนทรีนาฏ ในกรมพระราชวังบวรวิไชยชาญ ณ เมรุหลวงหน้าพลับพลาอิศริยาภรณ์ วัดเทพศิรินทราวาส

**พระอิสริยยศ**
 27 เมษายน พ.ศ. 2423 — 15 กรกฎาคม พ.ศ. 2454 : พระบวรวงศ์เธอ พระองค์เจ้าสุนทรีนาฏ- 15 กรกฎาคม พ.ศ. 2454 — 10 ตุลาคม พ.ศ. 2513 : พระราชวรวงศ์เธอ พระองค์เจ้าสุนทรีนาฏ

**พงศาวลี**

**อ้างอิง**
หมวดหมู่:พระราชวรวงศ์เธอ
หมวดหมู่:พระองค์เจ้าหญิง
หมวดหมู่:พระราชธิดาในกรมพระราชวังบวรวิไชยชาญ
พระราชวรวงศ์เธอ พระองค์เจ้าศรีสุดสวาดิ

พระราชวรวงศ์เธอ พระองค์เจ้าศรีสุดสวาดิ (3 ตุลาคม พ.ศ. 2427 – 9 ตุลาคม พ.ศ. 2489) เป็นพระราชธิดาในกรมพระราชวังบวรวิไชยชาญ ประสูติแต่จอมมารดาแข

**พระประวัติ**
พระองค์เจ้าศรีสุดสวาดิเป็นพระราชธิดาในกรมพระราชวังบวรวิไชยชาญ ประสูติแต่จอมมารดาแข เมื่อวันศุกร์ เดือน 11 ขึ้น 14 ค่ำ ปีวอกฉสก จ.ศ. 1246 ตรงกับวันที่ 3 ตุลาคม พ.ศ. 2427 ตรงกับรัชสมัยพระบาทสมเด็จพระจุลจอมเกล้าเจ้าอยู่หัว โดยมีพระอิสริยยศเมื่อแรกประสูติที่ พระบวรวงศ์เธอ พระองค์เจ้า ต่อมาเมื่อวันที่ 15 กรกฎาคม พ.ศ. 2454 ในรัชสมัยพระบาทสมเด็จพระมงกุฎเกล้าเจ้าอยู่หัว ทรงพระกรุณาโปรดเกล้าฯ สถาปนาพระอิสริยยศพระราชโอรสและพระราชธิดาในกรมพระราชวังบวรวิไชยชาญเป็น พระราชวรวงศ์เธอ พระองค์เจ้า
เมื่อทรงพระเยาว์พระองค์เจ้าศรีสุดสวาดิ กับพระราชธิดาในกรมพระราชวังบวรวิไชยชาญอีกสองพระองค์ คือ พระราชวรวงศ์เธอ พระองค์เจ้าประสาทสมร และพระราชวรวงศ์เธอ พระองค์เจ้ากมุทมาลี ทั้งสามพระองค์ทรงได้รับพระราชทานโสกันต์จากพระบาทสมเด็จพระจุลจอมเกล้าเจ้าอยู่หัวในพระบรมมหาราชวัง พร้อมกันกับพระเจ้าบรมวงศ์เธอ กรมหมื่นพิไชยมหินทโรดม พระเจ้าบรมวงศ์เธอ พระองค์เจ้าเยาวภาพงศ์สนิท และพระเจ้าวรวงศ์เธอ พระองค์เจ้าสุทธวิไลยลักษณาพระธิดาในสมเด็จพระเจ้าบรมวงศ์เธอ เจ้าฟ้าจาตุรนต์รัศมี กรมพระจักรพรรดิพงษ์ และหม่อมเจ้าอีก 10 องค์ ณ พระที่นั่งอมรินทรวินิจฉัย
เมื่อครั้งพระองค์เจ้าศรีสุดสวาดิยังทรงพระชนม์ ได้ประทับร่วมกับพระเจ้าบรมวงศ์เธอ พระองค์เจ้าแม้นเขียน พระราชธิดาในพระบาทสมเด็จพระพุทธเลิศหล้านภาลัย ที่ตำหนักพระองค์เจ้าแม้นเขียน และสิ้นพระชนม์ในรัชสมัยพระบาทสมเด็จพระมหาภูมิพลอดุลยเดชมหาราช บรมนาถบพิตรเมื่อวันพุธ เดือน 11 ขึ้น 14 ค่ำปีจออัฐศก จ.ศ. 1308 ตรงกับวันที่ 9 ตุลาคม พ.ศ. 2489 สิริพระชันษา 62 ปี 

**พระอิสริยยศ**
 พระบวรวงศ์เธอ พระองค์เจ้าศรีสุดสวาดิ (3 ตุลาคม พ.ศ. 2427 — 15 กรกฎาคม พ.ศ. 2454)- พระราชวรวงศ์เธอ พระองค์เจ้าศรีสุดสวาดิ (15 กรกฎาคม พ.ศ. 2454 — 9 ตุลาคม พ.ศ. 2489) 

**พงศาวลี**

**อ้างอิง**
หมวดหมู่:พระราชวรวงศ์เธอ
หมวดหมู่:พระองค์เจ้าหญิง
หมวดหมู่:พระราชธิดาในกรมพระราชวังบวรวิไชยชาญ
หมวดหมู่:อีซูซุ

หมวดหมู่:ตราสินค้ารถยนต์
หมวดหมู่:บริษัทรถยนต์
หมวดหมู่:บริษัทของญี่ปุ่น
หมวดหมู่:ธุรกิจยานยนต์
หมวดหมู่:หมวดหมู่ตั้งตามชื่อบริษัท
แม่แบบ:เหตุการณ์ปัจจุบัน/2556 เมษายน 8

*มาร์กาเรต แทตเชอร์ อดีตนายกรัฐมนตรีหญิงแห่งสหราชอาณาจักร ถึงแก่อสัญกรรมแล้วในวัย 87 ปี เนื่องจากโรคหลอดเลือดสมอง  (BBC)- โปรแกรมสนทนาออนไลน์วินโดวส์ไลฟ์ เมสเซนเจอร์ (msn) ปิดให้บริการอย่างถาวรโดยโอนข้อมูลผู้ใช้ทั้งหมดไปไว้ที่โปรแกรมสไกป์แทน  (มติชนออนไลน์)
}
การปลุกเครื่อง

การปลุกเครื่อง (Booting) ในการคำนวณการบูต (หรือเรียกว่าบูตอัพ) เป็นชุดเริ่มต้นของการดำเนินงาน ที่งานระบบคอมพิวเตอร์ทำเมื่อพลังงานไฟฟ้าเข้าสู่ CPU CPUจะเปิดกระบวนการเริ่มต้นขึ้นเมื่อคอมพิวเตอร์เปิดอยู่เป็นครั้งแรกหรือเปิดอีกหลังจากที่ถูกปิดและจะสิ้นสุดลงเมื่อคอมพิวเตอร์พร้อมที่จะดำเนินการตามปกติ ในสมัย​​คอมพิวเตอร์ที่ใช้งานทั่วไปนี้สามารถใช้นับวินาทีและมักจะผลที่เกี่ยวข้องกับการแสดงการทดสอบตัวเอง และการเริ่มต้นอุปกรณ์ต่อพ่วงและเริ่มต้นระบบปฏิบัติการ ระบบคอมพิวเตอร์จำนวนมากยังช่วยให้การดำเนินงานเหล่านี้จะกระทำโดยคำสั่งซอฟต์แวร์โดยไม่ต้องไซคลิง พาวเวอร์ หรือที่เป็นที่รู้จักกันว่าซอฟต์บูตแม้บางคนเริ่มต้นของการดำเนินงานอาจจะมีการข้ามบนซอฟต์บูต บูตเป็นโปรแกรมคอมพิวเตอร์ที่โหลดระบบปฏิบัติการหลักหรือสภาพแวดล้อมรันไทม์สำหรับคอมพิวเตอร์หลังจากเสร็จสิ้นการทดสอบด้วยตนเอง
หมวดหมู่:ไบออส
หมวดหมู่:คอมพิวเตอร์
หมวดหมู่:ระบบปฏิบัติการ
ฆอร์เฆ ลุยส์ บอร์เฆส

ฆอร์เฆ ฟรันซิสโก อิซิโดโร ลุยส์ บอร์เฆส (Jorge Francisco Isidoro Luis Borges; 24 สิงหาคม 1899 – 14 มิถุนายน 1986), หรือที่รู้จักกันในนาม ฆอร์เฆ ลุยส์ บอร์เฆส เป็นนักเขียนเรื่องสั้น กวี และนักแปลชาวอาร์เจนตินา เกิดที่กรุงบัวโนสไอเรส ผลงานที่โดดเด่นของเขาคือ Ficciones (1944) และ Aleph (1949) เป็นการรวบรวมเรื่องสั้นที่เชื่อมต่อด้วยแก่นเรื่องทั่วไป เช่น ความฝัน เขาวงกต ห้องสมุด กระจก นักเขียนบันเทิงคดี ปรัชญา และศาสนา ผลงานของเขามีส่วนเกี่ยวข้องกับวรรณกรรมปรัชญาและบางส่วนก็มีจินตนาการและพลังวิเศษ ซึ่งนำไปสู่การเขียนบันเทิงคดีแนวสัจนิยมมหัศจรรย์
1986
หมวดหมู่:กวีชาวอาร์เจนตินา
หมวดหมู่:นักเขียนประเภทสัจนิยมมหัศจรรย์
หมวดหมู่:บุคคลจากบัวโนสไอเรส